CELEX: 32007D0874
Language: mt
Date: 2007-12-18 00:00:00
Title: 2007/874/KE: Deċiżjoni tal-Kummissjoni tat- 18 ta’ Diċembru 2007 li tapprova l-programm nazzjonali għall-kontroll tas-salmonella f’qatgħat għat-tgħammir ta’ Gallus gallus ippreżentat mir-Rumanija (notifikata taħt id-dokument numru C(2007) 6354)

28.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 344/46
            
         DEĊIŻJONI TAL-KUMMISSJONI
   tat-18 ta’ Diċembru 2007
   li tapprova l-programm nazzjonali għall-kontroll tas-salmonella f’qatgħat għat-tgħammir ta’ Gallus gallus ippreżentat mir-Rumanija
   (notifikata taħt id-dokument numru C(2007) 6354)
   (It-test bir-Rumen biss huwa awtentiku)
   (2007/874/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat t-Trattat li jistabbilixxi l-Komunità Ewropea,
   Wara li kkunsidrat ir-Regolament (KE) Nru 2160/2003 tal-Parlament Ewropew u tal-Kunsill tas-17 ta’ Novembru 2003 dwar il-kontroll tas-salmonella u aġenti żoonotiċi oħra speċifikati li jinġarru fl-ikel (1) u, partikolarment l-Artikolu 6(2) tiegħu;
   Billi:
   
               (1)
            
            
               L-għan tar-Regolament (KE) Nru 2160/2003 huwa li jassigura li jittieħdu miżuri xierqa u effettivi għall-individwazzjoni u l-kontroll tas-salmonella u aġenti żoonotiċi oħra fl-istadji rilevanti kollha tal-produzzjoni, l-ipproċessar u d-distribuzzjoni, partikolarment fil-livell ta’ produzzjoni primarja, sabiex titnaqqas il-prevalenza tagħhom u r-riskju li dawn ifissru għas-saħħa pubblika.
            
         
               (2)
            
            
               Il-mira tal-Komunità ġiet stabbilità għat-tnaqqis tal-prevalenza ta’ kull serotip tas-salmonella b’sinifikat għas-saħħa pubblika f’qatgħat għat-tgħammir ta’ Gallus gallus fil-livell ta’ produzzjoni primarja bir-Regolament tal-Kummissjoni (KE) Nru 1003/2005 tat-30 ta’ Ġunju 2005 li jimplimenta r-Regolament (KE) Nru 2160/2003 fir-rigward ta’ mira Komunitarja għat-tnaqqis tal-prevalenza ta’ ċerti serotipi tas-salmonella f’qatgħat għat-tgħammir ta’ Gallus gallus u li jemenda r-Regolament (KE) Nru 2160/2003 (2).
            
         
               (3)
            
            
               Sabiex il-Komunità tikseb il-mira tagħha l-Istati Membri għandhom jistabbilixxu programmi nazzjonali għall-kontroll tas-salmonella f’qatgħat għat-tgħammir ta’ Gallus gallus u jissottomettuhom lill-Kummissjoni b’konformità mar-Regolament (KE) Nru 2160/2003.
            
         
               (4)
            
            
               Ir-Rumanija ppreżentat il-programm nazzjonali tagħha għall-kontroll tas-salmonella f’qatgħat għat-tgħammir ta’ Gallus gallus.
            
         
               (5)
            
            
               Il-programm ppreżentat mir-Rumanija nstab li hu konformi mal-leġiżlazzjoni rilevanti Veterinarja tal-Komunità u b’mod partikolari mar-Regolament (KE) Nru 2160/2003.
            
         
               (6)
            
            
               Il-programm nazzjonali ta’ kontroll ippreżentat mir-Rumanija għandu għalhekk jiġi approvat.
            
         
               (7)
            
            
               Il-miżuri stipulati f’din id-Deċiżjoni huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
            
         ADOTTAT DIN ID-DEĊIŻJONI
   Artikolu 1
   Il-programmi nazzjonali għall-kontroll ta’ salmonella f’qatgħat għat-tgħammir ta’ Gallus gallus ippreżentat mir-Rumanija hu approvat.
   Artikolu 2
   Din id-Deċiżjoni għandha tapplika mill-1 ta’ Jannar 2008.
   Artikolu 3
   Din id-Deċiżjoni hija indirizzata lir-Rumanija.
   
      Magħmula fi Brussell, 18 ta’ Diċembru 2007.
      
         
            Għall-Kummissjoni
         
         Markos KYPRIANOU
         
            Membru tal-Kummissjoni
         
      
   
   
      (1)  ĠU L 325, 12.12.2003, p. 1. Ir-Regolament kif emendat l-aħħar mir-Regolament tal-Kummissjoni (KE) Nru 1237/2007 (ĠU L 280, 24.10.2007, p. 5).
   
      (2)  ĠU L 170, 1.7.2005, p. 12. Regolament kif emendat bir-Regolament (KE) Nru 1168/2006 (ĠU L 211, 1.8.2006, p. 4).